محمد المبارك باش تكون غادي فالزنقة وتلقى بنت لابسة شورط فكتقول غالبا عادي غادية للبحر داك الشي علاش وبما أنها فعطلة فمصيفة مع راسها ولكن باش تلقى بوليسية لابسة شورط فالمنظر كيكون شوية غريب ولكن راه الناس داروها. كيفاش. رئيس بلدية برمانا في لبنان طلق اللعب وعطى للشرطيات الزي الرسمي بالشورط القصير اللي خلق جدل في الشارع اللبناني بين مؤيد ومعارض وكاين اللي شاف هاد الزي رمز للتحرر وكاين اللي شافو مثير وغادي يحيد الهيبة للشرطيات رئيس هاد البلدية قال لصحيفة النهار اللبنانية: إننا في لبنان بلد سياحي وعلى البحر المتوسط و50 إلى 60 في المائة من المواطنين يرتدون السراويل القصيرة وبالتالي لا غرابة إذا ارتدت شرطية الشورت لإحداث صدمة ولفت النظر إلى مدينة سياحية وإيصال رسالة وصورة جميلة عن لبنان المنفتح والجاذب للسياح. وقال باللي خذا بعين الاعتبار آراء ممثلي دول أخرى حيث صرح: العديد من ممثلي الدول والمكاتب السياحية في الخارج أبلغونا خلال الاجتماعات التي عقدت في وزارة السياحة أن هناك صورة قاتمة عن لبنان وهذا ما لا يشجع السياح على القدوم فكانت خطوتنا لإظهار لبنان بلد انفتاح فهل صار الشورت عيبا.